Unbroken (film)

***Unbroken*** er en amerikansk biografisk krigs- og dramafilm fra 2014. Filmen er produsert og regissert av Angelina Jolie, skrevet av Joel og Ethan Coen, basert på boken ** av Laura Hillenbrand. Den er basert på en sann historie om langdistanseløperen Louis Zamperini som ble tatt til fange av japanske styrker under andre verdenskrig. Filmen har Jack O'Connell i hovedrollen.

## Handling
Under et bombeangrep i april 1943 mot den japansk-eide øya Nauru, flyr "Louie" Zamperini et bombefly som blir skadd i kamp. Piloten klarer å lande flyet på en rullebane, til tross for at flyet har et eksplodert dekk. Filmen hopper tilbake til Zamperini som ung italiensk-amerikansk gutt i Torrance, California. Han begår tyveri, drikker brennevin og røyker sigaretter, og havner ofte i klammeri med politiet. Storebror Peter ser hvor fort Louie kan løpe, og trener ham som løper. Louie begynner å lære seg disiplin, og blir en distanseløper. Louie havner på 8. plass under sommer-OL 1936, og setter rekord på den siste rundet av det 5000 meter lange løpet.

I april 1943 blir Louie sendt på et redningsoppdrag med et fly som tidligere ble brukt til reservedeler. Én motor svikter, og flyet krasjer i havet. Louie overlever sammen med to andre besetningsmedlemmer, Phil og Mac, som flyter på to oppblåsbare flåter. Etter 27 dager til havs blir de sett av et japansk fly som skyter mot dem. Flåtene deres blir skadd, men mannskapet overlever. Mac dør seks dager senere. På den 47. dagen til havs blir Louie og Phil oppdaget av et japansk skip. De blir tatt som krigsfanger på Kwajalein. De blir forhørt for informasjon, og deretter sendt til Japan. De blir sendt til forskjellige fangeleire. Louie havner i Tokyo, i en leir ledet av korporal Mutsuhiro Watanabe.

Louie får kringkaste en melding hjem som sier at han er i live etter at amerikanske myndigheter klassifiserte ham som drept. Men han nekter å spille inn en ny melding med anti-amerikansk propaganda, og Louie blir sendt tilbake til Watanabes leir. Etter to år blir Watanabe forfremmet og forflyttet. Leiren blir skadet når Tokyo blir bombet, så Louie og de andre fangene sendes til en annen fangeleir. Der oppdager Louie at Watanabe er sjef. Louie tar en pause fra straffearbeidet, og blir straffet av Watanabe. Louie må løfte en stor bjelke, og beordrer en vakt om å skyte Louie hvis han slipper bjelken. Louie løfter bjelken og holder den oppe, til tross for at han er utmattet. Dette irriterer Watanabe, og Louie provoserer ham til å slå Louie alvorlig.

Mot slutten av krigen blir Louie og de andre fangene frigjort når krigen er over, og amerikanerne okkuperer Japan. Watanabe flykter, og kort tid senere kommer Louie hjem til USA. Louis giftet seg, og fikk to barn. Louie konverterte til kristendommen, viet resten av sitt liv til Gud, og tilga de japanske fangevokterne som holdt ham fanget under krigen. Louie Zamperini døde 97 år gammel den 2. juli 2014.

## Rolleliste
* Jack O'Connell som Louis «Louie» Zamperini
** C.J. Valleroy som unge Louis Zamperini
* Domhnall Gleeson som Russell «Phil» Phillips
* Miyavi som Mutsuhiro «The Bird» Watanabe
* Garrett Hedlund som John Fitzgerald
* Finn Wittrock som Francis «Mac» McNamara
* Jai Courtney som Charlton Hugh «Cup» Cupernell
* Luke Treadaway som Miller
* Travis Jeffery som Jimmy
* Jordan Patrick Smith som Cliff
* John Magaro som Frank A. Tinker
* Alex Russell som Pete Zamperini
** John D'Leo som unge Pete
* Vincenzo Amato som Anthony
* Ross Anderson som Blackie
* Maddalena Ischiale som Louise Zamperini
* Morgan Griffin som Cynthia Applewhite
* Savannah Lamble som Sylvia Zamperini
* Sophie Dalah som Virginia Zamperini

## Referanser


## Eksterne lenker
* 
*